Wimbledon erken virus kan toernooi kelder | Netwerk24
Wimbledon erken virus kan toernooi kelder
17 Maart 2020 10:52
’n Wimbledon-woordvoerder sê die toernooi “monitor” die situasie rondom die Covid-19-pandemie en erken daar is ’n moontlikheid dat vanjaar se grasbaan-skouspel afgelas kan word.
Vanjaar se Wimbledon kan moontlik weens die koronavirus-pandemie afgelas word. Foto: Getty Images
Tennis365 berig die All England Lawn Tennis Club (AELTC) het nog nie amptelik kommentaar gelewer oor hoe die koronavirus-uitbraak sy skedulering raak nie. Maar met die Britse regering wat deurloop onder kritiek vir sy hantering van die krisis het woordvoerder Eloise Tyson inligting met Ubitennis.com gedeel.
“Die AELTC monitor deurlopend die koronavirus-situasie en is in noue samewerking met die regering en die betrokke gedondheidsowerhede. Ons volg hulle raad oor die toepassing van goeie higiëne regoor ons landgoed,” sê Tyson.
“Hoewel ons beplanning vir die toernooi steeds voortgaan, sal ons verantwoordelik optree in die beste belange van die wyer gemeenskap.
“Indien die regering ons beveel om die toernooi te kanselleer, sal ons versekering ons in staat stel om die mense wat reeds kaartjies gekoop het te vergoed.”
Die toernooi het 140 jaar gelede ontstaan en is buiten die Wêreldoorloë elke jaar beslis.
Die organiseerders van die Franse Ope maak hulle ook gereed vir die ergste.
Guy Forget, toernooidirekteur, sê die bal is nie in sy hande nie.
“Ons sal ons aan die aanbevelings van die regering onderhou.”
Meer oor: Itf | Wimbledon | Koronavirus | Tennis | Wta | Atp | Covid-19
TSA stel SA junior kam-pioenskappe uit
Korona-krisis trek toernooie in Potch plat
Oumas nog kookwater op die tennisbaan
Covid-19: Junior toernooie in Afrika uitgestel